Planne uiteindelik in plek vir R140 miljoen se wit olifant | OFM
Planne uiteindelik in plek vir R140 miljoen se wit olifant
15:18 Tue, 21 Feb 2017
Philip Sanders Vakansieoord (Panoramio.com)
Vrede - Vrystaat premier, Ace Magashule, het vanoggend tydens sy provinsiale rede en die opening van die Vrystaatse Wetgewer aangekondig dat die provinsie uiteindelik planne het om die Philip Sanders-vakansieoord produktief te gebruik.
Magashule sê dié oord, wat reeds meer as ses jaar gelede teen meer as R140 miljoen opgegradeer is maar tot dusver geen inkomste gegenereer het nie, sal nou as 'n hotelskool ingespan word.
Studente aan die hotelskool sal volgens Magashule nie 'n graad 12-kwalifikasie benodig nie. Hy sê die omskepping van die oord in 'n hotelskool sal voortaan ook tot werkskepping in die provinsie bydra. LUR luister na verpleegsters se griewe | Netwerk24
Deur André Damons 05 Junie 2018 17:12
Die Vrystaatse LUR vir gesondheid het Dinsdag verpleegsters in die kraamafdeling van die Pelonomi-hospitaal in Bloemfontein besoek om na hul griewe te luister.
Montsheng Tsiu, Vrystaatse LUR vir gesondheid, praat Dinsdag met verpleegsters in die Pelonomi-hospitaal in Bloemfontein voordat sy na hul griewe luister. Foto: André Damons
Dit kom nadat dié verpleegsters Maandag aan ’n onwettige staking deelgeneem het.
Montsheng Tsiu, nuwe LUR vir gesondheid, het Dinsdag ’n handjievol verpleegsters toegespreek voordat sy geluister het na die probleme wat hulle ervaar.
Van die verpleegsters se griewe sluit in dat hulle oorwerk is omdat daar te min verpleegsters is om die werk te doen.
Daar was ook klagtes dat sale wat slegs 20 beddens bevat, meer pasiënte huisves.
Tsiu het die verpleegsters aangesê om nie aan onwettige stakings deel neem nie, want dit kan daartoe lei dat mense hul werk verloor.
“Jy het die reg om te staak, maar gaan kyk eers wat sê die arbeidswette. Daar is wette in die land. Julle het geldige kwessies, maar moenie dat mense julle misbruik nie,” het sy gesê.
Tsiu het gesê sy besoek Pelonomi om na die werkers te luister en hulle aan te moedig om te volhard in hul harde werk.
“Die kwessies wat hulle ophaal, is geldig. Die Pelonomi-hospitaal is ’n tersiêre hospitaal en mense word van die Noord-Kaap en Lesotho hierheen verwys.
Montsheng Tsiu spreek die verpleegsters toe. Foto: André Damons
“Ons het ’n tekort aan personeel. Verpleegsters wat weg is, se poste is nooit gevul nie. Die pasiënte moet verwys word hierheen, maar mense kom hier ingestap en hulle kan nie weggewys word nie. Almal word gehelp,” sê sy.
Volgens Tsiu oorweeg die nasionale tesourie tans 73 poste wat haar departement hoop om te vul sodat die druk op verpleegsters verlig kan word.
Sy het gesê sy is tevrede met die uitkoms van die vergadering.
“Ons moet met die bestuur vergader en terugvoering gee.” Daar moet ook aandag gegee word aan die bevordering van personeel.
Vrou sterf wat glo in hospitaal laat val is
Hoe dan nou ‘soort van’, Hannah?